
NÉHÁNY SZÓ A LEGO® STAR WARS™-RÓL 
TERVEZŐI CSAPAT 


A LEGO® Star Wars 1999-ben jött létre a 
galaxis 
legnagyszerűbb 
tervező-hőseinek 
csapatával. Ma ez a csapat tíz modelltervezőből 
és három grafikus tervezőből áll a dániai 
Billund városában. Mindannyian a több 
éves LEGO modelltervezői tapasztalataink 
miatt kerültünk be a csapatba, ám az is 
közrejátszott, hogy hatalmas Star Wars 
rajongók vagyunk. 


Az évek során rengeteg LEGO Star Wars 
projekten dolgoztunk együtt, így mindig 
rendkívül szórakoztató a közös munka. A 
fiatalabb tervezőink pedig nélkülözhetetlen 
lendületet hoznak a folyamatosan fejlődő 
Star Wars univerzumból. 


Az a célunk, hogy a LEGO Star Wars modellek 
igazán izgalmas élményt nyújtsanak. Fel 
kell tennünk magunknak a kérdést, hogyan 
serkenthetnénk a kreativitást az építési 
élménnyel, és hogyan indíthatnánk be a 
képzeletet a játéklehetőségeken keresztül? Így 
a nagyobb modellek részleteinek kidolgozása 
és pontossága különös figyelmet igényel, 
melynek folyamata nagyon szórakoztató és 
izgalmas, ugyanakkor hatalmas kihívást is 
jelent. 


Ennél a modellnél arra fektettük a hangsúlyt, 
hogy minden egyes kockából a lehető 
legtöbbet hozzuk ki. Remekül néz ki, szuper 


pontosan 
van 
kidolgozva 
és 
rengeteg 
játéklehetőséget rejt magában. Tökéletes 
arra, hogy megépítsd belőle a film népszerű 
jeleneteit, de akár bemutató darabnak 
is ideális, melyet bármelyik barátodnak 
megmutathatsz! Reméljük te is legalább 
annyi örömöt találsz a vele való játékban, 
mint mi a tervezésben. 


Vidám építést! 



Jens Kronvold Frederiksen 
Tervezési igazgató, LEGO® Star Wars™ 


NÉHÁNY SZÓ A TANTIVE IV™-RŐL 


A CR90-es korvettet, azaz a Tantive IV™-et a 
Koréliai Mérnöktársaság tervezte, hogy az egyes 
diplomáciai kíséreteket biztonságban átszállítsa 
a galaxison. A szabványos CR90 kapacitása 
akár a 950 km/h sebességet is eléri, és 6 
turbólézer ágyúval van felszerelve. A követségi 
járműként ismert CR90 tökéletes fedezőnek 
bizonyult, amikor segített a Lázadásnak elkerülni 
a Birodalom figyelmét. Az összes ilyen hajó közül 
a harcra kész alderaani cirkáló, a Tantive IV volt 
a leghíresebb. 


A Tantive IV volt a személyi szállítója a Lázadás 
egyik létrehozójának, Bail Organa alderaani 
szenátornak. A Tantive IV a Lázadó zászlóshajóhoz, 
a Profundity-hez dokkolva várakozott, amikor 
az elszakadt Lázadó csoport, a Zsivány Egyes 
sikeresen ellopta a Halálcsillag™ tervrajzait és 
hadba vonult a flotta ellen. A bénító küzdelem 
után a Tantive IV hiperhajtóműve, motorjai és 
fegyverei is súlyosan megsérültek. Ám a károk 
ellenére is képes volt elszökni a Halálcsillag 
tervrajzaival. 


Darth Vader™ az egész galaxison át hajszolta 
a cirkálót a Birodalmi csillagromboló, azaz a 
Devastator fedélzetén, ám a Tantive IV tűzerejének 
és gyorsaságának köszönhetően majdnem elérte 
úti célját, mielőtt végül elkapták. De a Halálcsillag 
tervrajzai már elérhetetlenek voltak a Birodalom 
számára, hiszen azokkal a két droid, C-3PO™ 
és R2-D2™ a Tatooine™ bolygó felszíne felé 
száguldottak. 


TÉNYEK ÉS ADATOK 


TANTIVE IV™ 
Gyártó . . . . . . . . . . . . . . . . . . . . . . . . . . . . . . . . . . . . . Koréliai Mérnöktársaság 
Modell . . . . . . . . . . . . . . . . . . . . . . . . . . . . . . . . . . . . . . . . . . . . . . . . . CR90 korvett 
Osztály . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . Korvett 


MŰSZAKI ADATOK 
Hosszúság . . . . . . . . . . . . . . . . . . . . . . . . . . . . . . . . . . . . . . . . . . . . . . . 126,68 méter 
Maximális gyorsulás . . . . . . . . . . . . . . . . . . . . . . . . . . . . . . . . . . . . . . . . . . . . .2100 G 
Maximális sebesség (légköri) . . . . . . . . . . . . . . . . . . . . . . . . . . . . . . . . . .950 km/h 
Hajtómű(vek) . . . . . . . . . . . . . . . . .Girodyne Ter58 ion turbina hajtóművek (11) 
Hiperhajtómű minősítése . . . . . . . . . . . . . . . . . . . . . . . . . . . . . . . . . . . . 2.0 osztály 
Taim & Bak H9-es turbólézerek (6) 
Fegyverzet . . . . . . . . . . . . . . . . . . . . . . . . . . . . . . . . . . . . . . . . . . 2 dupla turbólézer 
4 lézerágyú 


ISMERD MEG A 
MODELLTERVEZŐT 


K: A Tantive IV™ volt a legelső hajó, melyet a 
Star Wars univerzumban láthattunk. Milyen 
érzés volt, amikor felkértek az építmény 
megtervezésére? Nyomás alatt érezted magad? 
V: Majd kiugrottam a bőrömből! Nem csupán 
az első hajó volt, ami feltűnt a Star Wars 
univerzumban, de az egyik kedvencem is, 
hiszen elképesztő formája és 11 hatalmas, hátsó 
motorja teljesen lenyűgözött. A LEGO® Star Wars 
univerzumban rengeteg különböző modellen 
dolgozunk, az alacsony árkategóriáktól kezdve a 
magasabbakig, ezért nem éreztem különösebb 
nyomást, amikor felkértek, hogy tervezzem meg 
az építményt. De mivel ez a cirkáló az egyik 
személyes kedvencem, természetesen nagyon 
különleges élmény volt megtervezni és újraalkotni 
azokat a részleteket és funkciókat, melyek igazán 
jellegzetessé varázsolják a hajót. 


K: A Star Wars: Egy új remény, A Jedi 
visszatér és a Sith-ek bosszúja című filmekben 
különböző Tantive IV változatokat használtak. 
Van amelyikre a kocka kialakítású LEGO jármű 
jobban hasonlít mint a többire? 
V: A modell külső formája, többek között a 
méretei és arányai, valamint az összes funkciója, 
például az ágyúk és a technikai részletek, mind a 
Star Wars: Egy új remény című filmben feltűnt 
változatán alapszik, ahol legelőször láthattuk. 
Sajnos ennek a változatnak a belső tere elég 
ritkán jelent meg a képernyőn, ezért néhány 
részlet kidolgozásához a Star Wars: A Sith-ek 
bosszúja című filmben feltűnt belső térről készült 
felvételeket vettem alapul. 


K: A Tantive IV LEGO kockából épült változata 
először 2001-ben, Lázadó blokádtörő néven 
jelent meg, majd 2009-ben pedig egy minifigura 
készletben. Ez a kiadás mivel tűnik ki a többi 
közül? 
V: A készletnek az volt a lényege, hogy egy 
olyan modellt alkossunk, mely rengeteg 
játéklehetőséget, játékfunkciót és különböző belső 
tereket rejt magában, mellyel jól szórakozhatnak 
a gyermekek, ugyanakkor a polcon is jól 
mutat. Olyan új elemek felhasználásával, mint 
például a nagy pilótafülke darabok, valamint új 
funkciók, például a rugós kilövők és a modell 
szállítását megkönnyítő fogantyú segítségével 
úgy gondolom, hogy végül mindkét célt sikerült 
megvalósítanunk. 


K: Amikor belevágsz egy tervezési folyamatba, 
már előre tudod, hogy hány kockát fogsz 
felhasználni hozzá? Vagy a kockák számát más 
tényezők befolyásolják? 
V: Általában nem vesszük figyelembe az elemek 
számát egy modell tervezése alatt. Az a célunk, 
hogy valami olyat építsünk, melynek mérete 
megfelel az előírt árkategóriának, ugyanakkor 
tükrözi az adott modellhez illő játékfunkciók 
típusát és mennyiségét is. Ezért a kész modell 
elemeinek száma általában véletlenszerűen jön ki. 


César Carvalhosa Soares 


K: A Tantive IV™-nek hatalmas motorblokkja 
van. Ezt biztosan nehéz volt LEGO® formába 
önteni, főleg, ha figyelembe vesszük a hajó 
meghosszabbított jellegét is. Milyen technikát 
használtál arra, hogy a modell elég erős legyen 
ahhoz, hogy megbirkózzon egy ilyen nagy 
motorblokkal? 
V: Igen, nagyon körülményes volt. Hatalmas 
kihívást jelentett úgy elkészíteni a motorblokkot, 
hogy elég strapabíró legyen. Készítettem egy 
igazán masszív LEGO Technic keretet, mely 
végigfut a hajó elejétől a hátuljáig. Az oldalakon 
ez a keret kiszélesedik, mely egy lapos, T-alakú 
felületet alkot. Ezután a LEGO Technic tűk 
segítségével mind a 11 motort egyesével 
rögzítettem a kerethez. 


K: Tervezői szemmel vannak olyan jellemzői a 
modellnek, melyekre kifejezetten büszke vagy? 
És ezek milyen kihívást jelentettek? 
V: Az egyik jellemző, amire nagyon büszke vagyok, 
az a fogantyú beépítése. Mivel egy hosszú és 
szabálytalan formájú hajóról van szó, nem könnyű 
felvenni és játszani vele. Így a fogantyú beépítése 
már a folyamat legelején megfogalmazódott 
bennem. Igaz, nagy kihívást jelentett, hiszen a 
lehető legstabilabban kellett felszerelni. Emellett 
az is megnehezítette a beépítését, hogy a 
modellen nagyon pontosan kellett elhelyezni, 
annak érdekében, hogy érezzük az egyensúlyt, 
amikor felvesszük. Végül a tökéletes pont 
ugyanott volt, ahol a hajó radarantennája, így be 
tudtam építeni a fogantyút az antennába. 


K: Egy igazi gyűjtő valószínűleg „új és 
bontatlan“ állapotban szeretné megőrizni 
ezt a Tantive IV modellt. Őszintén, ha nem te 
tervezted volna, képes lennél ellenállni annak, 
hogy kinyisd a dobozt? 
V: Nem, bár megértem, hogy egyesek miért 
gyűjtenek bizonyos LEGO Star Wars modelleket. 
Számomra a LEGO készletek végső soron játékok. 
A játékok pedig azért készülnek, hogy játsszanak 
velük. Ebben az esetben elmondható, hogy többről 
van szó, mint játék, hiszen egy olyan játékkészletről 
beszélünk, mely számos klassz tulajdonsággal és 
minifigurával van ellátva, ezeknek köszönhetően 
pedig bárki eljátszhatja a filmek emlékezetes 
jeleneteit. 


ISMERD MEG A 
GRAFIKUS TERVEZŐT 


Madison O’Neil 


K: Egy limitált kiadású készlet LEGO® 
minifiguráinak megtervezése akkora lehetőség, 
amekkora kihívás. Hogyan vágtál bele? 
V: Egy grafikus tervező számára a tervezési 
folyamat első lépése a referenciaképek gyűjtése. 
Ez esetben könnyű dolgom volt, sőt, általában csak 
megnézem a filmeket és képernyőképeket készítek. 
Számos szereplő felbukkant már korábbi LEGO 
készletekben, főleg a Tantive IV™ szettben, mely 
10 éve, 2009-ben jelent meg. Megfigyeltem, hogy 
a korábbi szereplők, mint például Antilles kapitány, 
hogyan voltak kidolgozva, majd továbbfejlesztettem 
őket. 


K: Mivel a készletben rengeteg minifigura van, 
ezért csoportba szedve tervezed meg őket, vagy 
inkább egyesével dolgozol rajtuk? 
V: Miután megállapítjuk, hogy mely szereplőket 
fontos elkészíteni a modellhez, egyszerre csak egyre 
koncentrálok. Előfordul, hogy egyes grafikai elemek 
átkerülnek az egyik szereplőről a másikra. Például 
a Lázadó katona és Antilles kapitány ugyanolyan 
stílusú sisakot hord, így fontos volt, hogy egyforma 
szíjak fussanak át az álluk alatt. 


K: Mindent összevetve, mennyi időbe telt 
befejezni a tervezési folyamatot? És melyik volt a 
legidőigényesebb része? 
V: Egy teljes körűen kialakított terv megalkotása 
több fázisból áll. Vegyük például Bail Organa 
minifiguráját. Az ő megalkotásának első lépése 
az volt, hogy digitálisan megterveztem. Ezután 
következik egy előkészítési folyamat, mely során 
több LEGO grafikus tervező a stílusbeli és termelési 


követelményeket figyelembe véve vizsgálja meg a 
figurát. Ha ezzel elkészültünk, a modellhez tartozó 
többi minifigurával együtt benyújtjuk jóváhagyásra a 
Lucasfilm stúdióba. 


Bailnek eredetileg A Sith-ek bosszúja című filmbeli 
változatát nyújtottuk be, ám végül a Lucasfilmmel 
közösen úgy döntöttünk, hogy a történet 
időrendjének szempontjából sokkal érthetőbb 
lenne, ha a Zsivány Egyes című filmben viselt 
öltözetét hordaná. Ezért meg kellett ismételnünk a 
folyamatot, hogy elkészítsük a jelenlegi kinézetét. 
Miután a Lucasfilm jóváhagyta a tervet, a minifigura 
minden újonnan nyomtatott eleméhez vizsgálati 
mintákat készítettünk, végül pedig teljesen elkészült 
a szereplő! Minden modell esete más, de előfordul, 
hogy akár hónapokig is eltart, míg a szereplők 
eljutnak a kigondolás fázisától a végső kivitelezésig. 


K: A Star Wars szereplők rendkívül kidolgozottak, 
hogyan közvetíted az egyéniségüket 
valami olyan apró tárgy formájában, mint egy 
minifigura? 
V: Úgy gondolom, hogy az arckifejezés a kulcsa 
annak, hogy átadjam egy minifigura személyiségét. 
Egy minifigura fej elülső oldalán általában egy kissé 
semleges kifejezést képzelünk el, egy finom mosolyt 
vagy egy kis fintort, attól függően, hogy kit ábrázol. 
A fej hátsó oldala az, ahol tovább fokozhatjuk a 
jellegzetességet, hogy bemutassuk a karakter 
további személyiségét vagy történetét. Ilyen például 
Antilles kapitány rémült arca, miközben Darth 
Vader™ fojtogatja. 


K: Amikor referenciaképek után kutatsz a 
minifigurákhoz, fel szoktál fedezni olyan 
dolgokat a szereplőkkel kapcsolatban, melyeket 
előtte nem tűnt fel? 
V: Mindig találok új, apró részleteket, melyeket 
azelőtt sosem vettem észre a filmekben. Ennél a 
modellnél rájöttem, hogy Bail Organa övcsatjába 
egy egyedi szimbólumot véstek, emellett a 
mellkasán viselt kódhengert is közelebbről 
megvizsgálhattam. 


K: Szerinted miért olyan különleges ez a kiadás? 
V: Idén ünnepli a LEGO® Star Wars a 20. 
évfordulóját. A Tantive IV™ legutóbbi LEGO 
modell változata 10 évvel ezelőtt készült. A modell 
szereplői a 2009-es szett szereplőit tükrözik, 


melyek Bail Organa figurájával bővültek, akiről 
ezelőtt eddig még sosem készült minifigura. Az 
összes többi szereplőt továbbfejlesztettük, Leia 
hercegnő™ pedig egy szoknya elemmel jelenik 
meg! 


K: Hogyan írnád le az érzést, amikor a szemed 
előtt kelnek életre a saját terveid? 
V: Mielőtt a LEGO Star Wars csapat tagjává 
váltam volna, lelkes rajongó voltam. Tehát az, 
hogy átkerültem a folyamat másik oldalára, 
elképesztően szürreális. Azok a legörömtelibb 
pillanatok, amikor a barátaim vagy a családom 
elmondják, hogy akár ők, akár a gyermekeik 
egy olyan modellel játszanak, melynek 
megtervezésében én is közreműködtem. 


LEGO and the LEGO logo are trademarks of the LEGO Group. ©2019 The LEGO Group. 
© & TM Lucasfilm Ltd. 


